Ceres (planeta nano)

Illo esseva discoperite le 1 de januario 1801 per Giuseppe Piazzi. Con un diametro de circa 950 km, Ceres es certo le corpore le plus grande e plus massive in le cinctura de asteroides, constituente circa un tertio del massa total de illo. Observationes recente ha revelate que illo es spheric, in contrasto con le figuras irregular de asteroides plus parve con minus gravitate.

 Nomine 

Originalmente Ceres esseva nominate Ceres Ferdinandea (Italian, Cerere Ferdinandea) pro iste corpore, pro ambe le figura mythologic Ceres (dea roman de plantas) e rege Ferdinand III de Sicilia. Ceres anque esseva appellate Hera pro un breve tempore in Germania. In Grecia, illo es appellate Δήμητρα (Demeter), pro le equivalente grec del dea; in Anglese, Demeter es le nomine de un asteroide differente (1108 Demeter).

 Symbolo 
Le symbolo astronomic de Ceres es un falce, (ʡ, U+02A1) (16px), similar a le symbolo de Venere (16px), que es le symbolo del genera feminin e su speculo. Il ha diverse variationes del designo del falce, includente 16px, 16px e 16px.

 Discoperta 
Piazzi esseva cercante pro un stella listate per Francis Wollaston como Mayer 87 a causa de no essite en le catalogo de zodiaco de Mayer in le position indicate. In su loco, Piazzi discoperiva un objecto mobile como un stella, que ille prime pensava como un cometa.

Piazzi observava Ceres complete 24 vices, le ultima vice in 11 de februario, quando un maladia le interrumpeva. A 24 de januario 1801, Piazzi annunciava su discoperta in litteras a collegas de astronomia, includente Barnaba Orani de Milan, Italia. Piazzi reportava le objecto como un cometa ma "a causa que su movimento es assi lente e satis uniforme, le idea me ha venite multe vices que illo pote esser alique plus bon que un cometa". In april, Piazzi inviava su observationes complete a Oriani, Bode, e Lalande in Paris. Illos tosto esseva publicate in le Manatliche Correspondenz in septembre, 1801.

Pro recoperir Ceres, Carl Friedric Gauss (alora solmente 24 annos) disveloppava un methodo pro determinar le orbita de tres observationes. In solmente tres septimanas ille prediceva le route, e inviava su resultatos a Franz Xaver e Baron von Zach, le redactor del Monatliche Correspondenz. A decembre 31, 1801, von Zach e Heinrich W. M. Olbers inambiguemente confirmava le recuperation de Ceres.

 Orbita 
Ceres seque un orbita inter Marte e Jupiter, intra le principal cinctura de asteroides, con un periodo de 4,6 annos.

 Referentias 

 Vide etiam 
 Colonisation de Ceres
 Pluton

 Ligamines externe 
 Pagina del mission Dawn 
 Asteroid Observing Services 

Categoria:Systema solar